
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«19» верасня 2023 г.
	№ 142
	                            г. Масква          




Аб накладанні штрафаў за непрадстаўленне 
звестак (інфармацыі)

Калегія Еўразійскай эканамічнай камісіі (далей – Камісія) у адпаведнасці з падпунктам 5 пункта 16 Пратакола аб агульных прынцыпах і правілах канкурэнцыі (дадатак № 19 да Дагавора аб Еўразійскім эканамічным саюзе ад 29 мая 2014 года) (далей адпаведна – Пратакол, Дагавор), пунктам 17 Методыкі разліку і парадку накладання штрафаў за парушэнне агульных правіл канкурэнцыі на трансгранічных рынках, зацверджаных Рашэннем Савета Еўразійскай эканамічнай камісіі ад 17 снежня 2012 г. № 118 (далей – Методыка разліку і парадак накладання штрафаў), пунктамі 44 і 45 Парадку разгляду спаў аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 99 (далей – Парадак разгляду спраў), разгледзела справу аб непрадстаўленні звестак (інфармацыі), запытаных Камісіяй у пісьмах ад 2 верасня 2022 г. № 22-454 і ад 28 верасня 2022 г. № 22-556.
Па выніках разгляду матэрыялаў справы, грунтуючыся на палажэннях міжнародных дагавораў і актаў у сферы канкурэнцыі, якія ўваходзяць у права Еўразійскага эканамічнага саюза, вывучыўшы фактычныя акалічнасці справы, якая разглядаецца, і вывады камісіі па разглядзе справы, што прадстаўлены ў апісальнай і матывавальнай частках гэтага Рашэння згодна з дадаткам, Калегія Камісіі вырашыла:
1. Прызнаць адсутнасць падстаў для спынення разгляду справы.
2. Прызнаць дзеянні (бяздзейнасць) акцыянернага таварыства «Турынскі цэлюлозна-папяровы завод» (Расійская Федэрацыя, Свярдлоўская вобл., р-н Турынскі, г. Турынск, вул. Дзяржынскага, д. 2, АДРН 1026602268560, дата рэгістрацыі – 30 кастрычніка 2002 г., ІНП 6656000051) (далей – АТ «Турынскі ЦПЗ»), таварыства з абмежаванай адказнасцю «Кіраўнічая кампанія «ТУРА» (Расійская Федэрацыя, Пермскі край, г. Перм, вул. Манастырская, д. 43, АДРН 1165958079121, дата рэгістрацыі – 10 мая 2016 г., ІНП 5902036371) (далей – ТАА «КК «ТУРА»), а таксама Русакова Д.С., які з’яўляўся ў перыяд з 2 верасня 2022 г. па 18 кастрычніка 2022 г. генеральным дырэктарам ТАА «КК «ТУРА», што выявіліся ў непрадстаўленні звестак (інфармацыі) па запыце Камісіі, парушэннем палажэнняў пункта 13 Пратакола, адказнасць за якое прадугледжана падпунктам 5 пункта 16 Пратакола. 
3. У адпаведнасці з падпунктам 5 пункта 16 Пратакола і Методыкай разліку і парадкам накладання штрафаў з улікам наяўнасці акалічнасцей, змякчальных адказнасць (непрадстаўленне ўпершыню юрыдычнай асобай, прызнанай Камісіяй у адпаведнасці з Парадкам разгляду спраў асобай, якая не прадставіла ў Камісію звесткі (інфармацыю), прадугледжаныя раздзелам XVIII Дагавора і Пратаколам, у тым ліку асобай, якая не прадставіла звесткі (інфармацыю) па патрабаванні Камісіі), і адсутнасці акалічнасцей, абцяжарвальных адказнасць, прызначыць штрафы ў наступным памеры:
АТ «Турынскі ЦПЗ» – 433 333 расійскія рублі 33 капейкі;
ТАА «КК «ТУРА» – 433 333 расійскія рублі 33 капейкі;
Русакову Д.С. – 26 641 расійскі рубель 67 капеек.
Штрафы, прызначаныя гэтым Рашэннем, падлягаюць выплаце ў парадку, устаноўленым пунктамі 17 і 18 Пратакола (банкаўскія рэквізіты для выплаты штрафаў: атрымальнік – ІНП 7703516539, КПП 770301001, Міжрэгіянальнае аперацыйнае УФК (для ФАС Расіі а/р 04951001610), АКТМУ 45380000, банк атрымальніка – Аперацыйны дэпартамент Банка Расіі // Міжрэгіянальнае аперацыйнае УФК г. Масква, нумар банкаўскага рахунку 40102810045370000002, нумар казначэйскага рахунку 03100643000000019500, БІК 024501901, КБК 16111615000010000140).
4. Абавязаць АТ «Турынскі ЦПЗ» і ТАА «КК «ТУРА» на працягу 30 каляндарных дзён з даты ўступлення гэтага Рашэння ў сілу прадставіць у Камісію звесткі (інфармацыю), запытаныя ў пісьмах ад 2 верасня 2022 г. № 22-454 і ад 28 верасня 2022 г. № 22-556, у парадку, устаноўленым гэтымі пісьмамі.
5. Камісіі праінфармаваць асоб, указаных у пункце 2 гэтага Рашэння, аб неабходнасці:
а) у адпаведнасці з абзацам другім пункта 171 Методыкі разліку і парадку накладання штрафаў заплаціць штрафы, прадугледжаныя пунктам 16 Пратакола, у поўным памеры не пазней за 60 каляндарных дзён з даты ўступлення гэтага Рашэння ў сілу. У выпадку нявыплаты штрафаў ва ўказаны тэрмін Камісія прымае меры, накіраваныя на прымусовае выкананне гэтага Рашэння, у адпаведнасці з пунктам 18 Методыкі разліку і парадку накладання штрафаў;
б) паведаміць Камісіі ў адпаведнасці з пунктам 45 Парадку разгляду спраў аб выплаце штрафаў, указаных у пункце 3 гэтага Рашэння, на працягу 30 каляндарных дзён з даты сканчэння тэрміну, прадугледжанага падпунктам «а» гэтага пункта.
6. Гэта Рашэнне можа быць абскарджана ва ўстаноўленым парадку ў Суд Еўразійскага эканамічнага саюза.
7. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.


           Старшыня Калегіі 
Еўразійскай эканамічнай камісіі 				            М. Мясніковіч

ДАДАТАК
да Рашэння Калегіі
Еўразійскай эканамічнай камісіі
ад 19 верасня 2023 г. № 142

АПІСАЛЬНАЯ І МАТЫВАВАЛЬНАЯ ЧАСТКІ
Рашэння Калегіі Еўразійскай эканамічнай камісіі
ад 19 верасня 2023 г. № 142

У адпаведнасці з падпунктам 4 пункта 10 Пратакола аб агульных прынцыпах і правілах канкурэнцыі (дадатак № 19 да Дагавора аб Еўразійскім эканамічным саюзе ад 29 мая 2014 года) (далей адпаведна – Пратакол, Дагавор) у сувязі з парушэннем палажэнняў пункта 13 Пратакола Еўразійскай эканамічнай камісіяй (далей – Камісія) вызначэннем ад 5 снежня 2022 г. № 73/вызн узбуджана справа аб непрадстаўленні звестак (інфармацыі) (далей – справа) у дачыненні да акцыянернага таварыства «Турынскі цэлюлозна-папяровы завод» (далей – АТ «Турынскі ЦПЗ») (Расійская Федэрацыя, Свярдлоўская вобл., р-н Турынскі, г. Турынск, вул. Дзяржынскага, д. 2, АДРН 1026602268560, дата рэгістрацыі – 30 кастрычніка 2002 г., ІНП 6656000051) і прызначана камісія па яе разглядзе ў наступным складзе:
старшыня камісіі па разглядзе справы Сушкевіч А.Г.;
намеснік старшыні камісіі па разглядзе справы Каліеў А.А.;
член камісіі па разглядзе справы Абдылдаева А.Б.
Асобы, якія ўдзельнічалі ў разглядзе справы: прадстаўнікі ўпаўнаважаных органаў дзяржаў – членаў Еўразійскага эканамічнага саюза (далей адпаведна – дзяржавы-члены, Саюз), у кампетэнцыю якіх уваходзяць рэалізацыя і (або) правядзенне канкурэнтнай (антыманапольнай) палітыкі, – Сагдат Ж.Б., Заірбек уулу Д. і Фокіна М.А.
У сувязі з неабходнасцю атрымання дадатковых звестак (інфармацыі) для прыняцця рашэння тэрмін разгляду справы прадоўжаны на 60 працоўных дзён, аб чым вынесена вызначэнне ад 28 лютага 2023 г. № 27/вызн.
У адпаведнасці з пунктам 23 Парадку разгляду спраў аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 99 (далей – Парадак разгляду спраў), 16 мая 2023 г. старшынёй камісіі па разглядзе справы Сушкевічам А.Г. аб’яўлена аб заканчэнні разгляду справы.
Па выніках разгляду справы ўстаноўлена наступнае.
Камісія ў рамках пачатага на падставе вызначэння ад 11 ліпеня 2022 г. № 33/вызн расследавання парушэнняў агульных правіл канкурэнцыі на трансгранічных рынках паперы ў рулонах і лістах (далей – расследаванне) з мэтай правядзення ацэнкі стану канкурэнцыі пісьмом ад 2 верасня 2022 г. № 22-454 (далей – пісьмо № 22-454) накіравала ў адрас АТ «Турынскі ЦПЗ» запыт звестак (інфармацыі) аб групе асоб, аб’ёмах закупкі, вытворчасці, рэалізацыі, цэнах на тавары і іншых звестак з патрабаваннем прадставіць іх у Камісію да 26 верасня 2022 г.
Пісьмо № 22-454 было накіравана з прыцягненнем паслуг аператара паштовай сувязі – акцыянернага таварыства «Пошта Расіі» (далей – АТ «Пошта Расіі») заказным паштовым адпраўленнем з паведамленнем, якому прысвоены паштовы ідэнтыфікатар № 80086476639131, па адрасе месцазнаходжання адказчыка: 623903, Расійская Федэрацыя, Свярдлоўская вобл., р-н Турынскі, г. Турынск, вул. Дзяржынскага, д. 2.
Згодна з паведамленнем аб уручэнні паштовага адпраўлення яно было ўручана адрасату 14 верасня 2022 г. Указаныя даныя пацвярджаюцца інфармацыяй, прадстаўленай на афіцыйным сайце АТ «Пошта Расіі» ў інфармацыйна-тэлекамунікацыйнай сетцы «Інтэрнэт» у раздзеле «Адсочванне паштовых адпраўленняў» па паштовым ідэнтыфікатары № 80086476639131.
Аднак АТ «Турынскі ЦПЗ» не прадставіла звесткі (інфармацыю), запытваныя Камісіяй у пісьме № 22-454.
У сувязі з гэтым Камісія ў пісьме ад 28 верасня 2022 г. № 22-556 (далей – пісьмо № 22-556) на адрас АТ «Турынскі ЦПЗ» паведаміла аб тым, што звесткі (інфармацыя), запытаныя Камісіяй у пісьме № 22-454, не прадстаўлены, і праінфармавала АТ «Турынскі ЦПЗ» аб неабходнасці прадстаўлення такіх звестак (інфармацыі) у тэрмін да 18 кастрычніка 2022 г. уключна, тым самым прадоўжыўшы тэрмін іх прадстаўлення.
Згодна з паведамленнем аб уручэнні паштовага адпраўлення яно было ўручана адрасату 11 кастрычніка 2022 г. Указаныя даныя пацвярджаюцца інфармацыяй, прадстаўленай на афіцыйным сайце АТ «Пошта Расіі» ў інфармацыйна-тэлекамунікацыйнай сетцы «Інтэрнэт» у раздзеле «Адсочванне паштовых адпраўленняў» па паштовым ідэнтыфікатары № 80081277999460.
Аднак АТ «Турынскі ЦПЗ» так і не прадставіла звесткі (інфармацыю), запытаныя Камісіяй у пісьме № 22-556.
Такім чынам, звесткі (інфармацыя), запытаныя Камісіяй у пісьмах № 22-454 і № 22-556, не былі прадстаўлены АТ «Турынскі ЦПЗ» у Камісію ў тэрмін да 18 кастрычніка 2022 г. уключна (з улікам яго прадаўжэння пісьмом № 22-556).
Міжраённая інспекцыя Федэральнай падатковай службы № 17 па Пермскім краі пісьмом ад 12 студзеня 2023 г. № 06-112/0090дск прадставіла ў Камісію інфармацыю аб устаноўчых дакументах АТ «Турынскага ЦПЗ» і таварыства з абмежаванай адказнасцю «Кіраўнічая кампанія «ТУРА» (далей – ТАА «КК «ТУРА») (Расійская Федэрацыя, Пермскі край, г. Перм, вул. Манастырская, д. 43, АДРН 1165958079121, дата рэгістрацыі – 10 мая 2016 г., ІНП 5902036371), у тым ліку выпіскі з Адзінага дзяржаўнага рэестра юрыдычных асоб і статуты ўказаных таварыстваў.
Згодна са звесткамі, якія ўтрымліваюцца ў Адзіным дзяржаўным рэестры юрыдычных асоб, у перыяд з 2 верасня па 18 кастрычніка 2022 г. асобай, якая мае права без даверанасці дзейнічаць ад імені юрыдычнай асобы – АТ «Турынскі ЦПЗ», з’яўлялася юрыдычная асоба ТАА «КК «ТУРА».
У той жа час згодна са звесткамі, якія ўтрымліваюцца ў Адзіным дзяржаўным рэестры юрыдычных асоб, у перыяд з 2 верасня па 18 кастрычніка 2022 г. асобай, якая мае права без даверанасці дзейнічаць ад імені юрыдычнай асобы – ТАА «КК «ТУРА», з’яўляўся генеральны дырэктар ТАА «КК «ТУРА» Русакоў Д.С.
У адпаведнасці з абзацам дзявятым падпункта 5 пункта 2 Пратакола група асоб АТ «Турынскі ЦПЗ» разглядаецца як адзіны суб’ект гаспадарання (суб’ект рынку), у той жа час палажэнні раздзела XVIII Дагавора і Пратакола, якія адносяцца да суб’ектаў гаспадарання (суб’ектаў рынку), распаўсюджваюцца на групу асоб АТ «Турынскі ЦПЗ» – адзіны суб’ект гаспадарання АТ «Турынскі ЦПЗ», і ў дачыненні да яго не ўстаноўлены выключныя выпадкі, прадугледжаныя Пратаколам.
Згодна з абзацам другім падпункта 5 пункта 16 Пратакола пад службовай асобай разумеюцца кіраўнікі і работнікі суб’ектаў гаспадарання (суб’ектаў рынку), некамерцыйных арганізацый, што не з’яўляюцца суб’ектамі гаспадарання (суб’ектамі рынку), якія выконваюць арганізацыйна-распарадчыя або адміністрацыйна-гаспадарчыя функцыі, кіраўнікі арганізацый, якія ажыццяўляюць паўнамоцтвы аднаасобных выканаўчых органаў суб’ектаў гаспадарання (суб’ектаў рынку), некамерцыйных арганізацый, якія не з’яўляюцца суб’ектамі гаспадарання (суб’ектамі рынку).
Такім чынам, у даследуемы перыяд Русакоў Д.С. з’яўляўся аднаасобным выканаўчым органам ТАА «КК «ТУРА», якое з’яўлялася аднаасобным выканаўчым органам АТ «Турынскі ЦПЗ», у сувязі з чым на падставе абзацаў трэцяга і сёмага падпункта 5 пункта 2 Пратакола генеральны дырэктар ТАА «КК «ТУРА» Русакоў Д.С. і ТАА «КК «ТУРА» ўтвараюць адну групу асоб з АТ «Турынскі ЦПЗ».
2 лютага 2023 г. Камісія вызначэннем № 14/вызн прыцягнула ў якасці адказчыкаў па справе ТАА «КК «ТУРА» і яго генеральнага дырэктара Русакова Д.С., а таксама запытала ва ўсіх адказчыкаў адпаведныя звесткі (інфармацыю). Указанае вызначэнне было накіравана пісьмом ад 2 лютага 2023 г. № 22-43 з прыцягненнем паслуг АТ «Пошта Расіі» заказнымі паштовымі адпраўленнямі з паведамленнямі, якія былі ўручаны 10 лютага (генеральнаму дырэктару ТАА «КК «ТУРА» Русакову Д.С. (паштовы ідэнтыфікатар № 80080981645045)), 14 лютага (ТАА «КК «ТУРА» (паштовы ідэнтыфікатар № 80080981645021)) і 17 лютага 2023 г. (АТ «Турынскі ЦПЗ» (паштовы ідэнтыфікатар № 80080981645038)).
28 лютага 2023 г. Камісія вызначэннем № 27/вызн паўторна праінфармавала адказчыкаў аб неабходнасці прадстаўлення звестак (інфармацыі), запытаных Камісіяй у пісьме ад 2 лютага 2023 г. № 22-43. Указанае вызначэнне было накіравана пісьмом ад 1 сакавіка 2023 г. № 22-106 з прыцягненнем паслуг АТ «Пошта Расіі» заказнымі паштовымі адпраўленнямі з паведамленнямі, якія былі ўручаны 10 сакавіка (генеральнаму дырэктару ТАА «КК «ТУРА» Русакову Д.С. (паштовы ідэнтыфікатар № 80081082316629) і АТ «Турынскі ЦПЗ» (паштовы ідэнтыфікатар № 80081082316612) і 30 сакавіка 2023 г. (ТАА «КК «ТУРА» (паштовы ідэнтыфікатар № 80081082316605)).
23 сакавіка 2023 г. Камісія вызначэннем № 33/вызн яшчэ раз праінфармавала адказчыкаў аб неабходнасці прадстаўлення звестак (інфармацыі), запытаных Камісіяй. Указанае вызначэнне было накіравана пісьмом ад 27 сакавіка 2023 г. № 22-162 з прыцягненнем паслуг АТ «Пошта Расіі» заказнымі паштовымі адпраўленнямі з паведамленнямі, якія былі ўручаны 4 красавіка (генеральнаму дырэктару ТАА «КК «ТУРА» Русакову Д.С. (паштовы ідэнтыфікатар № 80081082316933) і АТ «Турынскі ЦПЗ» (паштовы ідэнтыфікатар № 80081082316926)) і 19 красавіка 2023 г. (ТАА «КК «ТУРА» (паштовы ідэнтыфікатар № 80081082316919)).
[bookmark: _GoBack]18 красавіка 2023 г. Камісія вызначэннем № 37/вызн зноў праінфармавала адказчыкаў аб неабходнасці прадстаўлення звестак (інфармацыі), запытаных Камісіяй. Указанае вызначэнне было накіравана пісьмом ад 19 красавіка 2023 г. № 22-181 з прыцягненнем паслуг АТ «Пошта Расіі» заказнымі паштовымі адпраўленнямі з паведамленнямі, якія былі ўручаны 25 красавіка (АТ «Турынскі ЦПЗ» (паштовы ідэнтыфікатар № 80086883621446)), 26 красавіка (генеральнаму дырэктару ТАА «КК «ТУРА» Русакову Д.С. (паштовы ідэнтыфікатар № 80086883621439)) і 4 мая 2023 г. (ТАА «КК «ТУРА» (паштовы ідэнтыфікатар № 80086883621453)).
Згодна з падпунктам 7 пункта 10 Пратакола Камісія ажыццяўляе запыт і атрыманне інфармацыі ад органаў дзяржаўнай улады, органаў мясцовага самакіравання, іншых органаў і арганізацый дзяржаў-членаў, юрыдычных і фізічных асоб, якія ажыццяўляюць іх функцыі, у тым ліку канфідэнцыяльнай інфармацыі, неабходнай для ажыццяўлення паўнамоцтваў па кантролі за выкананнем агульных правіл канкурэнцыі на трансгранічных рынках.
Згодна з пунктам 13 Пратакола Камісія пры правядзенні расследаванняў парушэнняў агульных правіл канкурэнцыі на трансгранічных рынках запытвае неабходную інфармацыю ў органаў дзяржаўнай улады, органаў мясцовага самакіравання, іншых органаў або арганізацый дзяржаў-членаў, юрыдычных і фізічных асоб, якія ажыццяўляюць іх функцыі. Суб’екты гаспадарання (суб’екты рынку), некамерцыйныя арганізацыі, органы дзяржаўнай улады, органы мясцовага самакіравання, іншыя органы або арганізацыі (іх службовыя асобы) дзяржаў-членаў, фізічныя асобы, якія ажыццяўляюць іх функцыі, абавязаны прадстаўляць у Камісію па яе запыце ў вызначаныя тэрміны неабходныя Камісіі ў адпаведнасці з ускладзенымі на яе паўнамоцтвамі інфармацыю, дакументы, звесткі, тлумачэнні.
Згодна з абзацам першым пункта 7 Парадку правядзення расследавання парушэнняў агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 98 (далей – Парадак правядзення расследавання), Камісія ў ходзе правядзення расследавання мае права запытваць у пісьмовай форме ў фізічных і юрыдычных асоб, органаў дзяржаўнай улады дзяржаў-членаў, органаў мясцовага самакіравання, іншых органаў або арганізацый дзяржаў-членаў, якія ажыццяўляюць іх функцыі, інфармацыю, дакументы, звесткі, тлумачэнні, неабходныя для правядзення расследавання, у тым ліку канфідэнцыяльныя.
Згодна з абзацам першым пункта 8 Парадку правядзення расследавання фізічныя і юрыдычныя асобы, а таксама органы дзяржаўнай улады дзяржаў-членаў, органы мясцовага самакіравання, іншыя органы або арганізацыі дзяржаў-членаў, якія ажыццяўляюць іх функцыі, абавязаны прадстаўляць у Камісію па запыце ва ўстаноўлены тэрмін неабходныя для выканання ўскладзеных на яе паўнамоцтваў інфармацыю, дакументы, звесткі, тлумачэнні, у тым ліку канфідэнцыяльныя.
Такім чынам, Камісія ў рамках правядзення расследавання ў адпаведнасці з Парадкам правядзення расследавання, выконваючы свае паўнамоцтвы па стрыманні парушэнняў агульных правіл канкурэнцыі суб’ектамі гаспадарання (суб’ектамі рынку) дзяржаў-членаў і кіруючыся палажэннямі Дагавора, запытала ў АТ «Турынскі ЦПЗ» адпаведныя звесткі (інфармацыю).
Аднак запытаныя ў ходзе правядзення Камісіяй расследавання звесткі (інфармацыя) АТ «Турынскі ЦПЗ» не прадстаўлены.
У рамках разгляду справы АТ «Турынскі ЦПЗ» не прадставіла пазіцыю аб згодзе (нязгодзе) з фактам наяўнасці ў яго дзеяннях прыкмет парушэння палажэнняў пункта 13 Пратакола.
Пры гэтым Камісія лічыць, што дзеянні (бяздзейнасць) АТ «Турынскі ЦПЗ» выявіліся ў тым, што яно мела магчымасць для выканання палажэнняў права Саюза ў сферы антыманапольнага рэгулявання, аднак не прыняло неабходных і дастатковых мер па іх выкананні, у сувязі з чым можна зрабіць вывад аб тым, што АТ «Турынскі ЦПЗ» учыніла дзеянні (бяздзейнасць), забароненыя пунктам 13 Пратакола, а менавіта не прадставіла звесткі (інфармацыю) па запыце Камісіі.
У пасяджэннях камісіі па разглядзе справы прадстаўнікі АТ «Турынскі ЦПЗ» удзелу не прымалі.
Акалічнасцей, якія перашкаджаюць прадстаўленню АТ «Турынскі ЦПЗ» у Камісію звестак (інфармацыі), запытаных у пісьмах № 22-454 і № 22-556, не выяўлена.
ТАА «КК «ТУРА», якое з’яўлялася ў перыяд з 2 верасня па 18 кастрычніка 2022 г. аднаасобным выканаўчым органам АТ «Турынскі ЦПЗ», а таксама Русакоў Д.С., які з’яўляўся ва ўказаны перыяд генеральным дырэктарам ТАА «КК «ТУРА» ў адпаведнасці з устаноўчымі (статутнымі) дакументамі таварыства, мелі магчымасць для выканання палажэнняў права Саюза ў сферы антыманапольнага рэгулявання, аднак ні ТАА «КК «ТУРА», ні Русакоў Д.С. не прынялі неабходных і дастатковых мер па іх выкананні. У сувязі з выкладзеным можна зрабіць вывад аб тым, што ТАА «КК «ТУРА» ўчыніла дзеянні (бяздзейнасць), якія парушаюць палажэнні пункта 13 Пратакола, а менавіта не прадставіла звесткі (інфармацыю) па запыце Камісіі, а Русакоў Д.С. не забяспечыў выкананне запыту Камісіі па прадстаўленні звестак (інфармацыі) ва ўстаноўлены ёю тэрмін, тым самым парушыўшы палажэнні пункта 13 Пратакола.
У рамках разгляду справы ТАА «КК «ТУРА» і яго генеральнаму дырэктару Русакову Д.С. была забяспечана магчымасць рэалізацыі ўсіх правоў, прадугледжаных пунктам 13 Парадку разгляду спраў. Акрамя таго, у іх запытаны тлумачэнні па справе, а таксама пазіцыі аб згодзе або нязгодзе з парушэннем палажэнняў пункта 13 Пратакола.
У рамках разгляду справы ТАА «КК «ТУРА» і яго генеральны дырэктар Русакоў Д.С. пазіцыі аб згодзе або нязгодзе з фактам наяўнасці ў іх дзеяннях прыкмет парушэння палажэнняў пункта 13 Пратакола не прадставілі.
Акалічнасцей, якія перашкаджаюць прадстаўленню ў Камісію звестак (інфармацыі), запытаных у пісьмах № 22-454 і № 22-556, копіі якіх прыкладзены да адпаведных вызначэнняў камісіі па разглядзе справы, накіраваных на адрас ТАА «КК «ТУРА» і яго генеральнага дырэктара Русакова Д.С., не выяўлена.
У пасяджэннях камісіі па разглядзе справы ТАА «КК «ТУРА» і яго генеральны дырэктар Русакоў Д.С. і (або) іх прадстаўнікі ўдзелу не прымалі, хадайніцтваў аб пераносе даты пасяджэння камісіі па разглядзе справы не прадстаўлялі.
Інфармацыя аб уважлівай прычыне немагчымасці ўдзелу ў пасяджэннях камісіі па разглядзе справы ТАА «КК «ТУРА», яго генеральнага дырэктара Русакова Д.С. і (або) іх прадстаўнікоў не прадстаўлена.
Ацаніўшы сабраныя па справе доказы, Камісія мяркуе, што віна АТ «Турынскі ЦПЗ», ТАА «КК «ТУРА» і яго генеральнага дырэктара Русакова Д.С. знайшла пацвярджэнне, а іх дзеянні (бяздзейнасць) правільна кваліфікаваны як дзеянні (бяздзейнасць), якія парушаюць палажэнні пункта 13 Пратакола.
Згодна з падпунктам 5 пункта 16 Пратакола Камісія ў адпаведнасці з Методыкай разліку і парадкам накладання штрафаў за парушэнне агульных правіл канкурэнцыі на трансгранічных рынках, зацверджанымі Рашэннем Савета Еўразійскай эканамічнай камісіі ад 17 снежня 2012 г. № 118 (далей – Методыка разліку і парадак накладання штрафаў), накладае штрафы за непрадстаўленне ў Камісію звестак (інфармацыі), прадугледжаных раздзелам XVIII Дагавора і Пратаколам, у тым ліку за непрадстаўленне звестак (інфармацыі) па патрабаванні Камісіі, на фізічныя асобы – у памеры ад 10 000 да 15 000 расійскіх рублёў, на службовыя асобы і індывідуальных прадпрымальнікаў – у памеры ад 10 000 да 60 000 расійскіх рублёў, на юрыдычныя асобы – у памеры ад 150 000 да 1 000 000 расійскіх рублёў.
АТ «Турынскі ЦПЗ», ТАА «КК «ТУРА» і яго генеральны дырэктар Русакоў Д.С. не прадставілі ў Камісію звесткі (інфармацыю), запытаныя Камісіяй, упершыню. Указаная акалічнасць згодна з дадаткам № 2 да Методыкі разліку і парадку накладання штрафаў улічваецца ў якасці змякчальнай адказнасць пры разліку памеру штрафаў.
Іншых акалічнасцей, змякчальных адказнасць, і акалічнасцей, абцяжарвальных адказнасць, прадугледжаных дадаткамі № 1 і 2 да Методыкі разліку і парадку накладання штрафаў, што ўлічваюцца пры разліку памеру штрафаў, не выяўлена.

